Taylor sai nuorten MM-kilpailuissa pronssia 400 metrin aitajuoksussa Sydneyssä 1996. Sevillan MM-kisoissa 1999 hän voitti kultaa 4 × 400 metrin viestijuoksussa, mutta karsiutui 400 metrin aitojen alkuerissä. Vuonna 2000 hän voitti 400 metrin aitajuoksussa kultaa Sydneyn olympialaisissa ajalla 47,50. Finaalissa Taylor juoksi neljättä rataa ja voitti 0,03 sekunnilla toiseksi tulleen Saudi-Arabian Hadi Soua'an Al-Somailyn.